Ангелина Жекова
Жабешки лъв

chitanka.info

Рече старият жабок

да направи лъвски скок

и макар че беше пръв

никой му не каза „Лъв!“.

Клекна в гьола оскърбен

и безкрайно нажален…

Попова лъжичка спря,

рече: — Как не го разбра?!

Лъв да бъдеш в този свят,

трябва да си опашат!

В този гьол и в този час

виждаш, че лъвът съм аз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.